LidanRubinov/Halacha-QA huggingface dataset:
שאלה: חוסר התאמה בנישואין: אני נמצא במצוקה קשה, אני נשוי כבר כמה שנים, יש לי ילדים, אך אני אומלל, ואף יותר מכך, היות שלדעתי אין ביני לבין אשתי ולו את ההתאמה הבסיסית ביותר, ואביא כאן כמה דוגמאות- א) למדנו במוסדות השונים בהשקפת עולמם אחד מהשני. ב) אנו מעדות שונות. ג)היא אשה שמנה כהה ומכוערת, ומעוררת בי דחיה. ד) האופי והקול שלה לא עדינים, לדעתי היא אשה גסה ופראית ולא בעלת תכונות נשיות. ה) אני רציתי להקים בית של תורה, היא-לא, כפי שנראה מהדרך בה היא מנהלת את הבית, ועוד הוכחות. אני נמצא במצוקה קשה, ממש נקרע לי הלב, על שהפסדתי את חלום חיי-להתחתן עם אשה שמתאימה לי, ובמקום זה אני חי עם אשה שלא נעים לי במחיצתה. כיצד אפשר להתעודד מהשבר בו אני שרוי?
תשובה: כואב כל כך לקרוא את מה שאתה כותב. ומתוך כך, ההכרעה היסודית כעת היא בידיך. השאלה היא האם אתה מעוניין להתמודד על החיים שלך או להיכנע להם  לחפש דרכים לבלוע את השבר, או לנסות לצאת ממנו. אם אתה בוחר בדרך הראשונה, בה החיים שלך מתנהלים לאור המצב אליו שקעת   אפשר שלא תהיה לך תקומה. אולם אם אתה בוחר בדרך השניה, ומוכן לריצת מרתון שתשנה את המציאות הקיימת   יש בפניך אפשרויות רבות ומגוונות. הטוב ביותר הוא כמובן ללכת לייעוץ זוגי. בייעוץ זוגי זה תלמדו כיצד לדבר האחד עם השני, כיצד להתברך מההבדלים ביניכם, כיצד לספר האחד לשני על מה שמפריע לו ולעזור האחד לשני לצאת מזה (אתה בוודאי יודע כי סביר מאוד להניח שאשתך חושבת שלו היית משנה הרבה מאוד דברים בהתנהגות שלך   חייכם היו טובים יותר, ביחד), ועוד ועוד. ואז, במקום לכעוס האחד על השני, או להיות מתוסכלים מחיי הנישואין שלכם   אתם יכולים ללמוד לצעוד בדרך חדשה, שרק תלך ותקשור אתכם יותר ויותר. האם אתה מוכן ללכת בדרך זו?
שאלה: תרומת בגדים לא צנועים: רציתי לשאול האם מותר לי לתרום לעניים בגדים לא צנועים שהיו לי (מכנסיים,גופיות וכו )? והאם מותר לי להביא לבת דודה שלי מכנסיים (היא בכל מקרה הולכת עם מכנסיים).
תשובה: אין מקום להכשיל אחרים במה שפסול בעיניך. אפשר להעביר למי שישתמשו בבגדים הללו באופן צנוע - מכנסיים מתחת לחצאית, גופיה מתחת או מעל חולצה וכד  או להעביר לתופרת שתדע להתאים אותם כלבוש צנוע. אני ממליץ להעביר אותם לפח מיחזור - זה המקום הראוי ללבוש שאינו צנוע.
שאלה: אם מדברים עם בן נפגם לי משהו?: שמעתי שאם מדברים עם בנים זה הורס משהו בחתונה. וזה יכול ממש להזיק, הקטע שדיברתי באיזה פורום עם כמה בנים, אני מפחדת. אני רוצה להגיע לחתונה שלי מוכנה ונקייה אני מרגישה רע! אשמח לתשובה מפורטת.
תשובה: דיבור סתמי עם בנים אינו פוגם. הדיבור שעלול לפגום הוא דיבור שמעורר יצרים ותאוות, כל מני צחוקים ורמזים. גם אם עשינו מעשים או דיבורים שגרמו לפגם - אפשר לעשות תשובה ולתקן את הפגם. ח אמרו: במקום שבעלי תשובה עומדים אין צדיקים גמורים יכולים לעמוד. לכן החתן והכלה צריכים לקדש עצמן ביום החופה, ויעשו תשובה ביום ההוא, ויפשפשו במעשיהם מיום הולדתם עד היום הזה ויתוודו ויבקשו סליחה וכפרה מהשי"ת, ויהיו מודים ועוזבים ויתחרטו חרטה גמורה בשברון לב, ויקבלו על עצמם מהיום והלאה לעבוד את ה  באמת ובתמים ולהיותם קדושים וטהורים, ויתפללו שהקב"ה ישרה שכינתו ביניהם.
שאלה: ההורים שלי לא מרשים לי לצאת אחרי 10 בלילה: מאוד מפריע לי הקטע שההורים שלי חייבים שאני יהיה ב10 בבית, אני בת 14 ואחותי תיכף ניכנסת להדרכה וההורים שלי אמרו שאפילו אם הישבצים יהיו בשעות לא שיגרתיות הם לא ירשו לה! ואני מפחדת, מפחדת שאני עד גיל 18 יצטרך להיתקע ב10 במיטה?! ניסיתי להסביר להם שבאמת חשוב לי אבל הם אמרו שמצידם הם ישנים והם רוצים שגם אני יהיה סוף הסיפור! זה מממש מקומם אותי כי כול הנערות שלי תיתבזבז?! אני ממש פעילה בסניף ואני יודעת שזה יפגום לי הרבה. אשמח לעצה.
תשובה: נראה שכרגע הדרישה של ההורים לא פוגעת בך באופן משמעותי. את מוטרדת מהעתיד: מה יקרה כאשר תהיי מדריכה ויהיו ישיבות צוות שיגמרו אחרי עשר בלילה. נראה שאת מודאגת שלא לצורך. את בת 14 ועד גיל 18 - 16 יש עוד מספר שנים. אפשר להעריך שכאשר יהיו לך צרכים אמיתיים וחשובים - ההורים שלך יבינו זאת ויתחשבו בכך. המתיני בנחת ובסבלנות - הדברים יסתדרו בבא העת.
שאלה: חלום.: כבוד הרב עיקר חלום שהתרחש בשעות הבוקר. חלמתי שישנו מידע חדש שאיש לא ידע. מידע על בן דוד שלי, שנרצח בפיגוע כאשר הסתער על מחבל מתאבד למעלה מעשר שנים. את הידיעה מספרת לי מישהי שלמדה איתי בבית הספר היסודי בכיתה המקבילה, אך לא הייתה חברה שלי. לאחר מכן, היא נוסעת ומוציאה מכתב (שהוא למעשה מייל מודפס), קוראת אותו ומתחילה לבכות (ואני בחלום מרגישה שיש בשורה טובה במכתב, ברם חוששת ובוכה). בהמשך, מישהי נוספת שלמדה איתי בבית הספר היסודי והייתה חברה קרובה יותר, ניגשת לקרוא את המכתב (ואני מרגישה שאני כל-כך רוצה לקרוא אותו, אך עליי להיעזר בסבלנות). היא קוראת את המכתב וגם היא בוכה. כשמגיע תורי אני מחזיקה את המכתב בידי, רואה סיסמא גלויה למעלה (סיסמא שמשרתת אותי במספר מקומות), מלל ברור שכתוב בשפה העברית, אך לא מצליחה לקרוא אותו. ברגעים הללו בחלום, חשתי תחושות געגוע, שיש לבן דוד שלי משהו טוב לומר לי, אבל אני בוכה ובו בעת דואגת. החלום הסתיים. לעיתים, כאשר עולות בי תחושות מסוימות בחלומות, אני נעזרת בהם לגלות תשובות על עצמי (עם זאת, אני גם מאוד רציונלית בנושא). למשל, כאשר חלמתי על רב, או על חלום שהתממש במציאות, או על סבתי אשר מצאתי בביתה "מפתח להצלחה" מוזהב עם האותיות ק.ד.ש וכדומה. אני נמצאת כעת בתקופה של העצמה רוחנית וגם, גילוי ותובנות עמוקות על עצמי ועל חיי. האם ניתן לקשר בין הדברים?
תשובה: החלום משקף מציאות של החיים שלנו. הבעיה היא שהחלום מערבב הכל: עולם פנימי עם עולם חיצוני, חוויות עם משאלות, זיכרונות מלפני שנים עם דברים שקרו רק אמש. לכן קשה לברר את החלום ולהבין את פשרו. לעיתים החידוש של החלום מתבטא ברגש הכללי שהחלום מעורר בנו. מהבחינה הזאת חשובה האוירה הכללית של החלום יותר מאשר הפרטים שבו. אפשר שהטרור שמתפרץ עתה, הזכיר לך את אבדן בן הדוד שלך. החלום משקף צער וגעגוע לבן הדוד שנהרג בטרור אכזרי יחד עם רצון בנחמה (למרות שאינך מצליחה להגדיר) "ברגעים הללו בחלום, חשתי תחושות געגוע, שיש לבן דוד שלי משהו טוב לומר לי, אבל אני בוכה ובו בעת דואגת." נראה שזאת המשימה שמוטלת עליך במציאות, כהשלמת החלום: לברר את הנחמה שאת יכולה למצוא לאחר אבדן בן הדוד שלך.
שאלה: נוהל חניבעל בצבא נוגד את ציווי התורה ואת מוסר התורה?: לכבוד הרב. יהיה מעניין מאוד לשמוע את דעתו של כבוד הרב לגבי הנוהל הצבאי המכונה "חניבעל". אותו נוהל עולה לכותרות לאחרונה שוב ושוב. הנוהל אומר, שכאשר באמצע הקרב, נוצר מצב שחייל ישראלי נחטף ע"י האויב, מוטל על חבריו החיילים להרוג אותו, אם ע"י ירי לעברו, אם ע"י פגזים, הפצצות חיל האויר ובכל דרך וכל זה על מנת למנוע מצב של פדיון שבויים. התעוררה שאלה: הרי פדיון שבויים זו מצווה מהתורה וגם לצאת למלחמה זו מצווה מהתורה, אז איך יתכן שתינתן פקודה בנוסח נוהל "חניבעל" אשר נועדה במזיד למנוע קיום מצווה של פדיון שבויים? מעבר לכך, יש שאלה עצומה מוסרית איך התדרדרנו לרמת מוסר כה נחותה שהיא בדיוק ההפך מ "ואהבת לרעך כמוך" וההפך מ"כל המציל נפש אחת מישראל כאילו הציל עולם ומלואו"? ויישר כח גדול!
תשובה: אינני מתייחס בתשובה זו לשאלה מהו נוהל חניבעל הקיים היום בצבא, אלא לשאלה התיאורטית מה ראוי שיהיה. נראה לי שיש להבחין בין שני מצבים: מצב אחד הוא מצב בו קיים סיכוי להציל את החטוף. במצב כזה, כשהשאלה היא האם מותר לפעול כדי להציל אותו, אף על פי שיכול להיגרם לו נזק   התשובה היא שמותר לעשות זאת וראוי לעשות זאת, בשל סיבות רבות: הביטחון הלאומי, טובתו האישית של החטוף, מורל צה"ל ועוד ועוד. זה חלק בלתי נפרד מהלחימה, ואנו מסתכנים כדי להשיג מטרות צבאיות. לעומת זאת, אם מדובר בנוהל שהוא כפי שאתה הצגת אותו, בו "מוטל על חבריו החיילים להרוג אותו, אם ע"י ירי לעברו, אם ע"י פגזים, הפצצות חיל האויר ובכל דרך וכל זה על מנת למנוע מצב של פדיון שבויים"   עמדה כזו היא לא הלכתית ולא מוסרית. היא נובעת מחולשה של ממשלה לעמוד בתביעות של הצד שכנגד  הפקרה של חיים ועוד ועוד. לא אאריך כעת בכל הנימוקים והראיות לחלוקה בין שני המצבים האלה, אלא בעיקרון בלבד. ושלא נדע.
שאלה: תת פיריון והוצאת : השאלה קצת מוזרה, אבל היא מעיקה עלי. אדם המוגדר במצב של תת פריון, כלומר שהזרע שלו אינו מסוגל להפרות, האם יש לו בעיה לאונן ולהוציא זרע לבטלה? הרי הזרע שלו אינו בבחינת זרע כלל. אינני יודע אם מישהו מהפוסקים בכלל עסק בשאלה זו, אבל אולי אחד מרבני כיפה יצליח להוכיח ממקור שהוא שיש הלכה פסוקה בנידון.
תשובה: איסור הוצאת זרע לבטלה נקרא גם  ניאוף ביד  כלומר בלי קשר לפוריות הגבר, אסור להוציא זרע שלא בדרך ביאה. הר"מ פיישנטיין סבור שמלבד איסור השחתת זרע קיים גם האיסור "לא תנאף", שממנו דרש תנא דבי רבי ישמעאל (נדה יג,ב): "לא תהא בך ניאוף בין ביד בין ברגל". איסור זה הוסיף על איסור ההשחתה. עיין הדיון בהרחבה (בהקשר של שאלה בנושא אחר)
שאלה: כעס: אני בן אדם שכועס הרבה מה לעשות על פי התורה והיהדות כדי להנצל מעוון הכעס ואיזה תפילה אני צריך להתפלל על זה וכמה זמן אני צריך להתפלל את התפילה א.
תשובה: שינוי בחיים לא נעשה מתוך תפילה בלבד. הקב"ה שם אותנו בעולם הזה כדי שנפעל בעמל רב, זה הניסיון שלנו בחיים. יעקב חשש מהמפגש עם עשיו - הוא כמובן התפלל אבל לא הסתפק בכך, הוא שלח דורון והתכונן למלחמה. הקב"ה מצפה מאדם חולה שלא יסתפק בתפילה אלא ילך לטיפול רפואי, מתוך כך יתברך בבריאות. האביון לא יסתפק בתפילה בלבד - עליו למצוא עבודה, מתוך כך יתברך בפרנסה. גם אתה, מלבד התפילה, צריך לעשות עבודה קשה ועצומה כדי להשתנות, מתוך תזכה לסיעתא דשמיא. בכל ספרי המוסר מדובר על  עבודת  מידות, זוהי עבודה שדורשת המון כוחות נפש ומאמצים רבים. עליך למצוא הדרכה (בסגנון שלך) כיצד להסתלק מהכעס, ולפעול על פי ההדרכה הזאת. אתה צריך לעקוב אחרי התנהגותך, לראות שהעמל שלך נושא פרי, שאתה כועס פחות, אם לאו חפש הדרכה שונה. עבודה רצינית תברר גם את שרשי הכעס (אחד השורשים הידועים - גאווה!) גם את הסיבות האישיות: מה מחולל אצלך כעס רב - כל זה כדי לדייק בדרך ההתגברות על הכעס. צריך למצוא גם כיצד לשחרר כעס בדרך שאינה פוגעת באחרים: על ידי פעילות גופנית, על ידי נגינה או האזנה למוזיקה וכד  דרכים שמתאימות לכל אחד כדי להירגע מכעס. יגעת ומצאת תאמין: אני יודע כעובדה שאפשר להשתנות מקצה לקצה - צריך הרבה תפילות, הרבה עמל, והרבה סבלנות.
שאלה: האם תפקידו של העורף בזמן מלחמה הוא להיות חסון?: לכבוד הרב. לאחרונה אנו עדים לכך שממשלת ישראל אינה מספקת ביטחון מלא לתושביה. בעקבות כך, נוצר אצלי הרושם שכל הזמן יוצאים אל התיקשורת שרים ומפקדים מהצבא ומהלכים עלינו אימה על העתיד לקרות ובאותה הנשימה מדברים על החוסן של העורף. נשאלת השאלה אם זה באמת נכון בכלל לדרוש חוסן מהעורף? אני חושב שבמדינה מתוקנת נדרש חוסן מהממשלה ומהצבא ולא מהעורף. העורף תפקידו לחיות את חייו ולשמור על חיי שיגרה ולמלא את חובותיו האזרחיות כולל השירות הצבאי. נוצר הרושם, שכל המילים היפות האלה של "חוסן העורף" ו"עורף חזק" נועדו לחפות על כשלונות הממשלה והצבא בהענקת ביטחון לאזרחי המדינה וכל פעם שבאים בהצהרות מראש שהעורף עלול יהיה לספוג טילים ויהיו נפגעים מהמנהרות וכו נועד בעצם לכסת"ח את אלה שלא עושים את תפקידם נאמנה או לשביעות רצונינו והם הממשלה ומפקדי הצבא. אשמח מאוד לשמוע את דעת הרב בנושא. ויישר כח!
תשובה: אני מבקש להיזהר מאוד בתשובה זו, בשל העובדה שניתן למושכה לכיוון הפוליטי ולניגוח, ואין זו כוונתי. חוסן לאומי הוא צבר של נושאים רבים ומורכבים. הוא קשור לצבא ולחימוש, כמו גם למוסר ולרוח  הוא קשור למערכות נשק, כמו גם לצדק החברתי  איכות הסביבה ורמת הדיור מחוברים גם הם ליכולת של האומה לעמוד באתגרים. במסגרת זו, יהיה נכון לומר את אותם הדברים גם על יחסי הנהגה ועם. אין מדובר בדרישות של צד אחד מהצד השני, אלא בהתגייסות משותפת, כל אחד בתחום שלו ובהקשר שלו, לעשות את המיטב שהוא יכול לעשות. החוסן הלאומי מתברך מהעובדה שהעורף ממשיך לתפקד ושומר על חיי השיגרה שלו, ובד בבד לעתים הוא מתבטא בכך שהעורף מסוגל להתגייס למשימה לאומית שמחייבת נשיאה בעול של כולם. עובדות אלה מונעות את היכולת לקבוע האם הטלת אחריות של הממשל על העורף נעשית בצורה אמיתית או כהתחמקות. אין כלל כזה. לעתים אכן מדובר בהתחמקות  לעתים מדובר במציאות אמיתית, בה יש צורך לגייס גם את העורף. גם במקרה שלנו   אם אכן עולה מהדרכים בהן נקט השלטון כי מדובר ברפיסות, בחוסר יכולת לקבל את ההחלטות הנכונות או לשלם את מחירן וכדו    יהיה נכון לומר שהממשלה אינה ראויה לתפקידה ולמעמדה  אם אכן עולה מהדרכים בהן נקט השלטון כי זה היה הדבר הנכון לעשותו, והתגייסות העורף היא היא הדרך הנכונה להתמודד עם המציאות הקיימת   יהיה נכון לומר שהממשלה עושה את הדבר הנכון. אינני מכיר מישהו שיכול לקבוע מהי ה"אמת" במציאות נתונה. אני מאמין שזה היה תפקידו של הנביא, ועל כך כתבתי ספר שלם (יראה ללבב), אולם זה לא רלוונטי היום. ממילא הדרך שאנו נוהגים בה היום היא דרך של בחירות, בה כל אחד נאלץ לקבוע את עמדתו שלו ביחס לאלה שראויים או לא ראויים להנהיג את עם ישראל. כמובן שפעמים רבות מתברר לאחר שנים כי הבחירה הייתה נכונה, כמו גם שמתברר בפעמים רבות אחרות שהבחירה הייתה שגויה. אלא שאין לנו כלים טובים מאלה.
שאלה: אופיס: ישנם כל מיני אתרים של הורדות שאפשר להוריד דרכם גירסאות קודמות של אופיס כמו 2007 ו 2010 האם מותר להוריד אותם? אולי בגלל שמיקרוסופט כבר לא מוכרת אותם אז יכול להיות שזה לא הפסד בשביליהם? יכול להיות שהפטור של יאוש בעלים יעבוד כאן?
תשובה: כדי למצוא חן וש בעיני אלוקים ואדם, צריך לפעול רק על פי עובדות נחרצות. אני מכיר אנשים שאוכלים במסעדות צמחוניות ללא תעודת כשרות הם משערים שאין משהו לא כשר במסעדה צימחונית. אבל מי שמקפיד על כשרות יודע שעלולים להיות שם פירות וירקות ערלה ותבל. יכולים להיות תולעים בפירות ובירקות, בקמח ובאורז. יכולות להיות גבינות לא כשרות, מאפים שלא הופרשה מהם חלה. כך גם כאן - לא נפעל על פי השערות - אנחנו עלולים להגיע לגזל! תפנה אל נציגי אופיס בישראל: תשאל אותם מה מותר ומה אסור. אשמח אם תשתף אותנו בתשובה שלהם.
שאלה: כשרות: האם מותר לשים כלים חלביים. בשריים. ופרווה. ביחד. במדיח כלים. אליעזר
תשובה: לכתחילה לא עושים זאת, אף שזה טעם לפגם. כי טעם לפגם הותר רק בדיעבד ולא לכתחילה. רבה,
שאלה: חשש תולעים בעוגה: אמש הכנתי עוגה בה מערבים אגוזים שונים אחרי שהכל היה מוכן שמתי לב שהפיסטוקים היו מתולעים. זרקתי הכל ואת הפיסטוקים לפח ושמתי את שאר האגוזים בהקפאה. הבוקר עשיתי שוב את אותה העוגה ולא בדקתי את האגוזים אחרי שהכל היה מוכן הבטתי באגוזים מההקפאה והנה גם בהם היו ריות ותולעים. האם יש אפשרות להתיר את העוגה
תשובה: במידה והאגוזים נטחנו לגמרי בתהליך עשיית העוגה אז בדיעבד מותר
שאלה: מאכל שבושל בסיר אחרי 24 שעות: מאכל פרוה שבושל בסיר בשרי שלא בושל בו ב-24 שעות אחרונות.האם מותר אחרי הבישול לערות על האכל רוטב חלבי(לדעת האשכנזים)?
תשובה: לאשכנזים: לכתחילה אין לבשל בכלי לא בן יומו כדי לאכול אותו עם ההפך ממנו. אבל אם כבר בישלת בסיר מסוג אחד, מותר בדיעבד לערבב ולאכול אותו עם ההפוך ממנו.
שאלה: מצאתי חרקים בקוואקר: בררתי קוואקר עפ"י הנחיית הרב ומצאתי חרקים שחורים זזים. הוצאתי את החרקים. מה דין הקוואקר? האם הוא נחשב נקי ואפשר לאכלו? לימור
תשובה: אם את בטוחה שהוא נקי עכשיו אז מותר
שאלה: תרומת זרע: לאור בדיקה נרחבת לא ניתן לבצע תרומת זרע מיהודי ידוע שכן בנקי הזרע אינם מייבאים תרומות של יהודים. שאאלתי היא כאשר לוקחים תרומת זרע של גוי כדי להמנע מכל הבעיות ההלכתיות, האם מותר לקחת מתורם פתוח (כלומר תורם גוי שאינו אנונימי) או שכאשר מדובר בתורם גוי אסור שהוא יהיה תורם פתוח אלא חייב תורם אנונימי? אודה מאוד לתשובה.
תשובה: כשמדובר בתרומת זרע של גוי   שאלת הזיהוי שלו אינה רלוונטית מבחינה הלכתית. אפשר שיש שיקולים נוספים אולם לא שיקולים הלכתיים.
שאלה: טבעת נישואין: טבעת הנישואין שלי(עמה קידש אותי בעלי בחופה) קטנה עלי. האם אני יכולה לקנות טבעת חדשה ואם כן האם יש צורך לקדש אותה שוב.
תשובה: לך טבעת הנישואין  סיימה את תפקידה  לאחר שבעלך נתן לך אותה תחת החופה. מאותו הרגע את מקודשת והטבעת שלך את רשאית לענוד אותה או לא, להתיך, לזרוק או לאבד אותה, לתת אותה מתנה לאחרת וכד  - זה שלך פרטי לכל דבר וענין. לכן את יכולה לקנות או לא לקנות טבעת חדשה כפי רצונך אין שום קדושה בטבעת הקיימת. ובתפילה לשנות אושר רבות דוד לוי 098987548
שאלה: איך להמשיך את האווירה של הישיבה גם בבית: כאשר אני נמצא בתוך החברה בישיבה אני מרגיש טעון בכוחות ואני מתחזק בתפילה ובלימוד התורה ואני יכול לכווין בחלק גדול מהתפילה וללמוד תורה הרבה זמן בלי לשים לב אך כשאני מגיע הביתה אני פשוט לא מצליח בכלל לכוון אפילו במילה אחת בתפילה ואמנם אני לומד תורה אבל זה לא מתקרב לכמות ולרצון שיש לי בישיבה. איך אני ממשיך את הכוח האדיר שנמצא בישיבה אל הבית?
תשובה: לך גלעד! סליחה על העיכוב בתשובה אתה מעלה בעיה אמתית שבאמת צריך לתת עליה את הדעת, בישיבה אין שום בעיה, אתה עטוף בענני הכבוד יש לך מסגרת, חברה, האווירה היא אחרת מאשר הבית או הרחוב, ששם, מה לעשות, חיים פה בעולם הזה, עולם העשייה, מרגישים פחות רוחניות, צריך לדעת שיש פער עצום בין שתי העולמות. זה דבר ראשון, לדעת שיש פער בין העולמות, אבל בשביל להחזיק ולהביא את כל האור והטוב שהיה לך בישיבה -הביתה, עליך לבנות בנפש שלך בניין של מעמד שהוא לאו דווקא קשור למוסד של הישיבה, אלא שקשור לאופי שלך, כלומר, אם הקשר שלי לתורה או לתפילה, היא תלויה בישיבה, אז בלי הישיבה הכול מתפזר לי, או שהישיבה היא מקום שהוא בונה ומעצב אותי, בונה אותי, את האשיות שלי, ולא רק עוטף אותי, לעטוף זה חשוב אבל זה הכלי ולא המטרה, המטרה היא לעצב לך אישיות בפני עצמה, וכך אתה נעשה בן תורה, איש של תורה, אתה עצמך תורה מהלכת, בכל מקום ובכל מצב, בכל זמן ובכל סיטואציה. כדי להגיע לזה, צריך להגביר את הרצון, להעלות אותו, ולשאוף תמיד לרצות להיות בן תורה בכל עצמותיך, זה בא לאט לאט ובשלבים, לא מידי, בניין זה לבנה אחרי לבנה, עד שאתה בונה בעצמך אשיות חזקה שלא במהרה תנתק. דבר אחרון: תפילה, תתפלל שתוכל להתפלל וללמוד כמו שצריך גם במקומות מחוץ לישיבה. אשמח לדעת איך אתה מתקדם בנושא חן chencorcos gmail.com זה המיל שלי לתגובה.
שאלה: ילד קטן שנודר בחלום: בס ד כבר שאלתי הרבה שאלות פה על נדרים וכל זה אבל הפעם זה משהו אחר. אם ילד קטן נודר בחלום הנדר תקף? זה קרה לי פעם ורק לאחרונה נזכרתי בזה ואני מפחדת מזה. כשהייתי קטנה אהבתי לשקר ולהמציא כל מיני סיפורים עליי ועל אחרים או שסתם התחמקתי ממצבים לא נעימים, ולילה אחד כשהייתי בת 5 בערך (אני בת 15 היום) חלמתי שתופס אותי אריה ואומר לי תפסיקי לשקר ואז אני צורחת ובסוף אומרת לו משהו כמו ר אני אפסיק בהתחלה נבהלתי מהחלום אבל אחרי כמה זמן שכחתי ממנו והמשכתי לשקר. אז השאלה שלי היא האם מה שחלמתי היה נדר? באותה תקופה לא ידעתי מה החומרה של הנדרים או שיכול להיות נדר בחלום, את האמת אני לא חושבת שידעתי מה זה נדר בכלל.
תשובה: אין להתיחס לכל הנדרים בחלום שהזכרת בשאלה כלל וכלל טוביה
שאלה: נישואים טריים: אני נשואה מזה 4 חודשים ותכף מתקרב ראש השנה בע ה בעלי רוצה כמו כל שנה לנסוע לאומן לקברו של רבי נחמן ומצבי הכלכלי לא כל כך טוב. מה עליי לעשות? לתמוך או להסביר לו שזה לא אפשרי?
תשובה: ב"ה, אשמח לעזור בפלפון 052-7710491 דני ארגמן
שאלה: מגורים אצל ההורים: אני נשואה 4 חודשים וכבר שנתיים אנחנו גרים יחד מחוץ לבית כרגע בגלל כמה סיבות עבודה ולימודים אנחנו מתקשים לשלם את השכר דירה וחושבים על אפשרות לחזור להורים שלי האם זהו צעד חכם אני פשוט מפחדת שזה לא ייפגע לנו בנישואים אנחנו ניכנס לבית שאין לנו פרטיות לגמרי החדר שלנו ליד כל החרדי שינה ואין קומה נפרדת אי משהו כזה.
תשובה: ב"ה, זה לא רעיון טוב לגור אצל ההורים, זה פוגע בפרטיות ולא מאפשר לדבר באופן חופשי, לפעמים מתערבים בענינים שלכם, לכן צריך לעשות כל מאמץ כדי לגור בנפרד מההורים. דני ארגמן
שאלה: כיבוד אב: לאבי אין התנהגות יציבה, אני חושבת כי אינו בריא בנפשו אך כיוון שמעולם לא הלך לטיפול - לא ניתן לומר בוודאות. הורי היו גרושים ב 13 שנה האחרונים, אבי התעלל באימי מילולית ופיזית לפני הגירושים, והמשיך לדבר עליה רעה (שקרים וקללות) גם לאחר הגירושים. אימי חלתה במחלה סופנית לפני כשנתיים וחצי, עד לפני כחודשים עוד הייתי איתו בקשר וניסיתי לכבדו. כשאימי גססה הוא טען שהיא גנבה לו משהו, כשאמרתי לו "אמא גוססת היא בקושי הולכת לא יתכן שהיא גנבה" הוא אמר "אני כבר שנתים שומע שהיא גוססת מתי היא כבר תלך", דבריו גרמו לי עוגמת נפש רבה וסערת רגשות שהוביל אותי פשוט לסלק אותו מביתי ומאז אנחנו לא בקשר. לפני כחודש אימי נפטרה, אני עדין לא בקשר עם אבי והייתי שמחה לשמוע את עצתך כיצד עלי לנהוג. מראש
תשובה: לך. שתי מצוות יש כלפי ההורים: כיבוד הורים, ומורא מן ההורים. "כיבוד"- דבר חיובי, וההבנה הפשוטה ביותר היא סיעוד ההורים לעת זקנתם. "מורא"- להמנע מהתנהגויות שאינן נאותות: לא להתחצף, לא לזלזל בדברי ההורים וכו. הגמרא במסכת קידושין מספרת על אחד ממתלמידי החכמים שאמא שלו היתה קצת מעורערת בנפשה, והיה קשה לו להתנהג כיאות לידה. כדי לא להגיע למצבים "בלתי אפשריים" עם האמא, הוא עזב את בבל ועלה לגור בארץ ישראל. או בקיצור- הוא "ניתק מגע" מהאמא. אם זה מה שאת מרגישה שאת צריכה לעשות- נתקי מגע מאבא. אני מבין שזו החלטה לא פשוטה, אבל כנראה שאין ברירה.
שאלה: עלי גפן: האם צריך לבדוק עלי גפן של חברת תומר בכשרות הOU או שזו כשרות מהורת שמעידה על כך שהם נוקו מתולעים
תשובה: צריך לבדוק עלה עלה
שאלה: מיקרוגל: איך ניתן להכשיר מיקרוגל חלבי(נראה לי שלא חיממו בו ב-24 שעות האחרונות מוצר חלבי) שחיממו בו בשר? האם לחמם בתוכו כוס עם מים וסבון במשך כדקה וחצי זה מספיק?
תשובה: תשובה לשאלתך ניתן למצוא בקישור המצורף:
שאלה: הפרשת חלה: לכב הרב אני אופה חלות לשבת ברוך השם ואמרו לי שלא צריך לעשות הפרשת חלה מכיוון שאני חייה בגולה. האם זה נכון שלא צריך או שכן אני צריכה לעשות הפרשת חלה? מראש בשורות טובות
תשובה: ההלכה בעניין זה פשוטה. וכך נפסק בשולחן ערוך: "אין חייבים בחלה מן התורה אלא בארץ ישראל בלבד, שנאמר: והיה באכלכם מלחם הארץ (במדבר טו, יט) ובזמן שכל ישראל שם שנאמר בבואכם (במדבר טו, יח) ביאת כולכם ולא ביאת מקצתכם. לפיכך חלה בזמן הזה אפילו בימי עזרא בארץ ישראל, אינה אלא מדבריהם. מפרישין חלה בחוצה לארץ מדברי סופרים, כדי שלא תשכח תורת חלה מישראל". (שולחן ערוך יורה דעה הלכות חלה סימן שכב ב-ג) כלומר, חיוב חלה בארץ ישראל הוא מן התורה, אולם בזמן הזה, שרוב ישראל לא נמצאים כאן -החיוב הוא מדרבנן. בחו"ל חייבים להפריש גם כן מדרבנן, כדי שלא ישכחו תורת חלה. מכל מקום, ברור שיש חיוב גם בחו"ל. ישנם הבדלים מסוימים בהפרשה עצמה כיצד נוהגים בה, אולם למעשה לרוב העדות ההנהגה שווה, ושורפים אותה.
שאלה: שם לעסק: אנחנו 4 אחיות שמקימות בע"ה עסק ומעוניינות לדעת אם מומלץ לקחת לצורך הצלחת העסק שם מהתנך כמו שעשו אל-על, תנובה וכו אם כן, האם יש שמות שקשורים ללבוש, ביגוד? טליה
תשובה: לעניין שמות של לבתי עסק. אין כלל חובה לקחת שם מהתנ"ך. אך בהחלט יש משמעות לשם של העסק שלכן. ולכן הייתי ממליץ לכן לקחת שם עברי, ערכי ובעל משמעות חיובית, ולא שם לועזי או שם עם קונוטציות שליליות, כפי שאנו שומעים מידי פעם. רבה,
שאלה: שעטנז: האם ידוע לכם על מעבדת שעטנז באזור הגליל העליון (נהריה מעלות עכו) או הצפון בכלל?
תשובה: עיין בקישור המצורף
שאלה: קנאה: יש לי בעיות קנאה באנשים, בעיקר בחברות שלי. אני כל הזמן מוצאת מישהי או מישהו לקנא בהם כי אני מרגישה לא יוצלחת אז כל דבר שאנשים מצליחים בו אני מקנאה מאוד ומנסה לחקות אותם.להיות כמוהם. כל האנשים בעולם נראים לי יותר מוצלחים ממני.אם יש לי חברה שמצליחה קשה לי לפרגן.אני מנסה להשוות ביני לבינה ומה לא ר בי ומה לא ר בה. אני כן חושבת שאני נראת טוב פשוט אני ממש נמוכה וחסרה לי מאוד אהבה עצמית.וגם כל הדברים שעברתי בחיים שהיו קשים גרמו לי לחשוב שאני כלום ושום דבר. אם נגיד יש מישהי שלא נראת טוב ומצאה חבר חתיך או עשיר או טוב לב אני ישר חושבת "איך הוא רוצה אותה? איך היה לה את הביטחון בכלל למצוא מישהו כזה?" אני ממש ביקורתית. נמאס לי לקנא כבר אני רוצה להיות שמחה בחלקי ולא להעתיק מאנשים. מה לעשות? אני אובדת עצות. על ההקשבה והתמיכה.
תשובה: ב"ה, הגדרת יפה את השאלה, את צריכה לחזק את המבט החיובי על עצמך, צריך לתרגל זאת, תקחי פנקס וכל יום תרשמי שלושה דברים טובים שעשית אותו יום, או תכונה טובה שיש בך, אפילו דבר פעוט ערך תוסיפי לרשימה, אחרי פרק זמן לא ארוך תראי שיש לך הרבה מעלות והרבה מעשים טובים, גם אם הם קטנים תראי שאת עשירה, כך עושים הבנקים גובים עמלות של שקלים מועטים על כל פעולה שמצטברים לסכומים גדולים. תתחילי להיות קופאית בבנק של עצמך. דני ארגמן
שאלה: בשר וחלב: חיממתי שניצל בטוסטר חלבי שהיה שומני מגבינה וחמאה והנחתי והנחתי אותו לחצי דקה על צלחת בשרית שאינה בת יומה. מה דין הצלחת?
תשובה: במידה והשניצל היה  יד סולדת בו  אז צריך להגעיל את הצלחת. ובמידה ולא אז צריך נקיון יסודי בלבד
שאלה: גזל?: לפני כמה זמן קניתי שתי חולצות בחנות בקניון. לכל בגד יש מעין מגנט מלבן כזה שמצפצף כשיוצאים מהחנות וכך נמנעות גניבות.המגנט הזה יוצא רק על ידי מכשיר מיוחד שיש בקופה אצל המוכרות. כשקניתי את החולצה המוכרת שכחה להוריד לי את המגנט בלי ששמתי לב וציפצפתי אבל לא שמו לב וגם אני לא ייחסתי לזה חשיבות ובבית ראיתי את המגנט. למזלי הוא מחובר לתווית כך שאני יכולה פשוט לגזור אותה. אני לא בטוחה שיש לי את החשבונית אז אם אני אחזיר את המגנט לא יאמינו לי שלא "גנבתי" את החולצה. האם אני צריכה להחזיר להם את המגנט מחשש לגזל או לא?
תשובה: ב"ה, צריך להחזיר משום השבת אבידה, אם יש לך את מספר הטלפון שלהם תודיעי להם שיש ברשותך מגנט, אם הם רוצים שתחזירי להם אותו. אין חשש שיחשדו שזה גזל, כי השכל הפשוט אומר שמי שגוזל לא הולך להחזיר מגנט. דני ארגמן
שאלה: כיבוד הורים במריבה: לאחרונה היחסים בין ההורים שלי מאוד רעועים. בנוסף לכך, אמא שלי היא אדם נפלא אך מאוד רגיש וחם מזג.היא מתעצבנת עלינו הילדים משטויות ואז מערבת בזה את היחסים בינה לבין אבא שלי ואומרת שאנחנו בצד שלו, כאשר אנחנו כלל לא תופסים צד. 1.איך אפשר לגשר ביניהם? 2.נקלענו לריב והיא איחלה לי זוגיות כמו שיש לה עם אבא שלי, שזה לא איחול מלבב במיוחד בהתחשב בעובדה שהם לא מפסיקים לריב ורוצים להתגרש.האם אני אמורה לדאוג? (סליחה אם השאלה נשמעת טיפשית.)
תשובה: השאלה הכואבת והרגישה שאת שואלת מחייבת הכרה עמוקה עם המשפחה ועם המציאות, וכמובן גם יכולות טיפול וכדו    ואני חסר את כל אלה. על כן, אעסוק רק בעזרה ראשונה, ובהיבטים התורניים של השאלה הכואבת הזו. איני חושב שיש ביד ילדים להיות מגשרים בסכסוך שבין ההורים. אלה דברים שההורים צריכים לרצות לפתור, וטוב שיילכו לייעוץ מקצועי ולהדרכה. הילדים צריכם לנסות לרכך, לבקש שהיחסים בין ההורים לא יפלשו לתוך המערכת שבין ההורים והילדים וכדו. גם ברמה המקצועית האתיקה המקצועית קובעת שקרובי משפחה אינם מטפלים בקרובי משפחה. על כן, טוב יהיה אם דווקא אתם תהיו אלה שמרככים, אך לא אלה שמנסים לגשר ולפשר. לא ניתן כוח ביד אדם לפגוע אחר בכוח המניפולציה שהוא עושה. העובדה שהיא אמרה לך דבר מה על הזוגיות העתידית שלך הוא שימוש לא ראוי ביכולת הדיבור הקדושה שלה כדי לגרום לך לעצב ולכאב. זו לא דרך נכונה, ובכל מקרה   את לא אמורה להיות מושפעת מכך. והרבה שמחה
שאלה: איסור נגינה בשבת וביום טוב: 1)למה אסור לנגן היום בשבת וביום טוב? הרי פעם היה חשש שיבוא לתקן כלי שיר אבל היום אין את החשש הזה וזה לא מלאכה אסורה מדאורייתא 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב ושבת
תשובה: דרכה של תורה שבעל פה הוא שכאשר גזירה מסוימת מתקבלת   אין משנים אותה, אלא אם כן יש סיבות חזקות מאוד לעשות זאת, כגון שהסיבה המקורית לגזירתה התחלפה, או נימוקים אחרים. גם אם נניח אפוא שאין היום יותר חשש של תיקון כלי שיר   אין אנו משנים את הגזירה הזו, ולא זו בלבד, אלא שהימנעות משימוש בכלי נגינה הפכה להיות היום חלק בלתי נפרד מאופיו של יום השבת.